
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE


privind atribuirea în  folosinţă gratuită Asociaţiei Casa Faenza pe o perioadă de 49 ani a noului corp de clădire situat în interiorul curţii asociaţiei, identificat cu număr cadastral 414313-C2, Timişoara, Aleea Sănătăţii, nr.15


Descrierea situaţiei actuale :

           Având în vedere solicitarea înregistrată cu nr. CT2018-004687/25.09.2018 a Asociaţiei Casa Faenza, privind înscrierea în Cartea Funciară a dreptului de folosinţă gratuită pe 49 ani a noului corp de clădire identificat cu  număr cadastral 414313-C2, situat în interiorul curţii asociaţiei.
           Având în vedere Protocolul încheiat în anul 2000 între Municipiul Timiloara şi Primăria Faenza , privind realizarea unei construcţii cu destinaţia de Centru Diurn pentru Minorii afectaţi de autism, denumit în continuare Casa Faenza.
Având în vedere Referatul de necesitate din 575/20.11.2013 Asociaţia Casa Faenza a solicitat Municipiului Timişoara sprijin pentru construcţia unui nou corp de clădire în interiorul curţii asociaţiei.
Primind răspuns pozitiv la solicitare, noul corp de clădire a fost ridicat şi recepţionat în anul 2015 fiind compus din: o sală pentru părinţi, o grupă de lucru cu copii, o sală multisenzorială şi un cabinet psihologic.

           Pentru a fi recunoscută activitatea desfăşurată în noul corp de clădire de către inspecţia socială şi alte instituţii de control este necesar înscrierea în Cartea Funciară a dreptului de folosinţă gratuită pe 49 ani a noului  corp de clădire.

1. Schimbari preconizate şi rezultate aşteptate:

           Prin atribuirea  noului corp de clădire şi a dreptului de folosinţă gratuită pe 49 ani, va fi recunoscută  activitatea  desfăşurată în noul corp de clădire de către Inspecţia socială şi alte instituţii de control.




2. Alte informatii:

	 Corpul 2 de clădire a fost înscris în Cartea Funciară nr. 414313 prin lucrarea nr. 156853/24.07.2018 în proprietatea Municipiului Timişoara domeniu public.

Concluzii:

	Având în vedere cele prezentate mai sus , considerăm necesară iniţierea unui proiect de hotărâre privind atribuirea în  folosinţă gratuită Asociaţiei Casa Faenza pe o perioadă de 49 ani a noului corp de clădire identificat cu  număr cadastral 414313-C2, situat în interiorul curţii asociaţiei.

